**D I S P O Z I Ţ I A**

 **nr. 477 din 4 noiembrie 2022**

**privind delegarea atribuţiilor funcţiei publice de conducere vacante de director general al Direcției Generale de Asistență Socială și Protecția Copilului Cluj**

Preşedintele Consiliului Judeţean Cluj,

Având în vedere referatul întocmit de către Direcția Generală Buget Finanțe-Resurse Umane nr**.** 44380/02.11.2022 prin care se supune aprobării delegarea atribuţiilor funcţiei publice de conducere vacante de director general al Direcției Generale de Asistență Socială și Protecția Copilului Cluj,începând cu data de 10.11.2022 până la ocuparea postului;

În conformitate cu dispozițiile:

* art. 191 alin. (1) lit. a) și alin. (2) lit. b), art. 438 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Începând cu data de 10.11.2022 până la ocuparea postului atribuțiile funcției publice vacante de director general, gradul II al Direcției Generale de Asistență Socială și Protecția Copilului Cluj se deleagă doamnei Molnar Nicoleta și domnului Prodan Aurel, fără modificări salariale.

**Art. 2.** Doamna Molnar Nicoleta, director general adjunct la Direcția Generală Protecția Socială exercită atribuțiile funcției publice de director general al Direcției Generale de Asistență Socială și Protecția Copilului Cluj cu excepția celor care presupun controlul ierarhic asupra funcției deținute.

**Art. 3.** Domnul Prodan Aurel, consilier juridic la Compartimentul juridic-contencios, exercită atribuțiile funcției publice de director general al Direcției Generale de Asistență Socială și Protecția Copilului Cluj ce nu pot fi exercitate de către doamna Molnar Nicoleta cu excepția celor care presupun controlul ierarhic asupra funcției deținute.

**Art. 4. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcția Generală de Asistență Socială și Protecția Copilului.

**Art. 6. (1)** Prezenta dispoziţie se comunică Direcției Generale de Asistență Socială și Protecția Copilului Cluj, Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane prin Serviciul Resurse Umane va comunica doamnei Molnar Nicoleta și domnului Prodan Aurel,prezenta dispoziție.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin TIȘE Simona GACI**